ΓΡΑΠΤΗ ΕΡΩΤΗΣΗ E-2113/00

υποβολή: Luis Berenguer Fuster (PSE) προς την Επιτροπή

(30 Ιουνίου 2000)

Θέμα: Σύσταση του Δικαστηρίου Προάσπισης του Ανταγωνισμού της Ισπανίας για την μετάβαση στον ανταγωνισμό, στον τομέα ηλεκτρισμού

Όπως γνωρίζει καλώς η Επιτροπή, το Ισπανικό Δικαστήριο Προάσπισης του Ανταγωνισμού διατύπωσε προς την Ισπανική κυβέρνηση τη σύσταση να αντιδράσει στην συγχώνευση της Unin Fenosa και Hidrocantbrico, αντιστοίχως τρίτης και τέταρτης σημαντικής εταιρείας παροχής ηλεκτρισμού στην Ισπανία. Στην έκθεσή του το ΔΠΑποστηρίζει ότι δενφίσταται πραγματικός ανταγωνισμός στην αγορά παραγωγής ενέργειας στην Ισπανία, αφενός μεν λόγω του κλειστού ολιγοπωλίου της αγοράς αυτής, αφετέρου δε διότι είναι πολύ πιθανόν να διατηρηθεί η κατάσταση αυτή επί μακρόν.

Με ποιόν τρόπο θα λάβειπόψη της η Επιτροπή την γνώμη του Ισπανικού Δικαστηρίου Προάσπισης του Ανταγωνισμού όταν κρίνει με ποιόν τρόπο ο ανταγωνισμός στην προαναφερθείσα αγορά επηρεάζεται από το ΚΜΑ (Κόστος Μετάβασης στον Ανταγωνισμό), κατάσταση που μελετάται αυτή τη στιγμή, σύμφωνα με το άρθρο 87 της Συνθήκης;

Θα λάβει άραγε αντίθετη στάση από το Ισπανικό Δικαστήριο Προάσπισης του Ανταγωνισμού, και θα θεωρήσει ότι η επικρατούσα κατάσταση αντιστοιχεί de facto σε εκείνη της μετάβασης στον ανταγωνισμό που εγγυάται το ΚΜΑ;

Με ποιόν τρόπο φρονεί η Επιτροπή ότι εξυπηρετούνται ο ανταγωνισμός και οι ισπανοί καταναλωτές από την χορήγηση 1 000 300 000 πεσετών σε τέσσερις εταιρείες που αποτελούν μέρος του κλειστού ολιγοπωλίου της αγοράς η οποία χαρακτηρίζεται σήμερα, και ίσως και στο μέλλον, από την απουσία ανταγωνισμού;

Απάντηση του κ. Monti εξ ονόματος της Επιτροπής

(13 Σεπτεμβρίου 2000)

Σύμφωνα με τους προβλεπόμενους στη συνθήκη ΕΚ κανόνες περί κρατικών ενισχύσεων και την πρακτική που ακολουθείται επί του θέματος αυτού, η Επιτροπή αξιολογεί το συμβιβάσιμο των εθνικών μέτρων προς την κοινή αγορά λαμβάνονταςπόψη το σύνολο των πληροφοριών που έχει στη διάθεσή της, είτε αυτές προέρχονται από τις εθνικές αρχές είτε όχι. Η Επιτροπή φυσικά παραμένει κυρία της τελικής απόφασης.

Δεδομένου ότι η Επιτροπή δεν έχει ακόμα εγκρίνει την απόφαση επί τηςπόθεσης του κόστους μετάβασης στον ανταγωνισμό (ΚΜΑ) όσον αφορά την ισπανική αγορά ηλεκτρικής ενέργειας, είναι πρόωρο να πει κανείς κατά πόσον η εν λόγω απόφαση θα συμβαδίζει προς τη στάση του Ισπανικού Δικαστηρίου Προάσπισης του Ανταγωνισμού (Tribunal de Defensa de la Competencia). Η Επιτροπή επιθυμεί να διευκρινίσει ωστόσο ότι η γνώμη του Tribunal de Defensa de la Competencia εξεδόθηπό το πρίσμα του εθνικού ελέγχου των συγκεντρώσεων, ενώ ηπό θέσπιση απόφαση της Επιτροπής εντάσσεται στο πλαίσιο του κοινοτικού ελέγχου των κρατικών ενισχύσεων. Ως εκ τούτου, η Επιτροπή λαμβάνειπόψη στοιχεία όπως η ελευθέρωση της αγοράς ηλεκτρικής ενέργειας μετά την έναρξη ισχύος της οδηγίας 96/92/ΕΚ του Κοινοβουλίου και του Συμβουλίου της 19ης Δεκεμβρίου 1996 σχετικά με τους κοινοτικούς κανόνες για την εσωτερική αγορά ηλεκτρικής ενέργειας(1), που αφορούν την ανάλυση των ενισχύσεων στο κόστος μετάβασης στον ανταγωνισμό.

Η Επιτροπή θεωρεί επίσης πρόωρο να λάβει θέση σχετικά με το τρίτο ερώτημα που θέτει το Αξιότιμο Μέλος του Κοινοβουλίου, όσο δεν έχει θεσπιστεί η τελική της απόφαση επί τηςπόθεσης. Εξυπακούεται ότι η εν λόγω απόφαση θα είναι αιτιολογημένη.

(1) ΕΕ L 27 της 30.1.1997.